stanford-oval/wikipedia huggingface dataset:
Kulmapuolustaja

Eräs kulmapuolustajan tärkeimmistä taidoista on kyky lähteä ketterästi liikkeelle ja juosta lyhyen matkaa takaperin nopeiden laitahyökkääjien tuntumassa. Kuvassa oikealla Oakland Raidersin kulmapuolustaja Nnamdi Asomugha.
Kulmapuolustaja (engl. Cornerback, lyh. CB) on puolustuksen pelipaikka amerikkalaisessa jalkapallossa. Kulmapuolustajat muodostavat puolustuksen takakentän yhdessä takapuolustajien (engl. Safety) kanssa.
Kulmapuolustajat ovat puolustuksen nopeimpia pelaajia, joiden pääasiallisena tehtävänä on puolustaa laitahyökkääjiä vastaan. Puolustuksen suunnitelmasta riippuen tämä saattaa tarkoittaa mies-miestä vastaan puolustamista, jolloin kulmapuolustajalla on "oma mies" hyökkäyksen puolella, jota seurata tai aluepuolustusta, jolloin hänellä on jokin alue kentällä, jota hän puolustaa. Vaikka kulmapuolustajat ovatkin pääasiallisesti heittopuolustuksen erikoismiehiä, on heillä myös oma roolinsa juoksun puolustamisessa, varsinkin lähelle sivurajaa suuntautuvissa juoksupeleissä eli kiertopeleissä (engl. Sweep).
Kulmapuolustaja vs. laitahyökkääjä

Amerikkalainen jalkapallo on peli, jossa käydään lukuisia sisäisiä kaksinkamppailuja hyökkääjien ja puolustajien välillä. Yksi niistä on laitahyökkääjien ja kulmapuolustajien taistelu. Monesti joukkueen nopeimpien pelaajien väliset kamppailut saattavat joskus näyttää melko fyysisiltä, vaikkakin niitä säätelevät tiukat säännöt. Periaatteessa kummallakin pelaajalla on yhtäläinen oikeus tavoitella ilmassa olevaa palloa, joten kumpikaan ei saa kontaktia ottamalla estää tai häiritä toista ottamasta palloa kiinni. NFL:ssä laitahyökkääjän ja kulmapuolustajan välinen kontakti on rajoitettu alueelle, joka ulottuu viiden jaardin päähän aloituslinjasta, kun yliopistoissa ja IFAF maissa kontaktia saa olla niin kauan kuin pallo ei ole ilmassa. Ilmassa olevan pallon kiinniottotilanteessa tapahtuneet rikkeet tulkitaan yleensä syötön vastaanoton häirinnäksi, ja vaikka tilanne useimmiten tulkitaan puolustajan rikkeeksi, voidaan vastaanoton häirinnästä rangaista myös hyökkääjää. Tällöin laitahyökkääjä esimerkiksi työntää käsillään myös palloa tavoittelevaa kulmapuolustajaa päästäkseen itse parempaan kiinniottoasemaan.
Fyysiset edellytykset ja taidot

Kulmapuolustajat ovat joukkueidensa nopeimpia ja ketterimpiä pelaajia. Heidän tulee pysyä yhtä lailla nopeiden laitahyökkääjien vauhdissa välillä sivuttain tai jopa takaperin juosten. Reaktiokyky hyökkäyksen tekemisiin ja ymmärrys omasta puolustussysteemistä on niin ikään edellytys kulmapuolustajalle. Eräs kulmapuolustajien avaimista on pelinrakentajan liike ja katse, jotka antavat vihjeen hyökkäyspelistä: onko kyseessä heitto- vai juoksupeli. Taklaajina heidän tulee olla äärimmäisen varmoja, sillä he useimmiten kohtaavat hyökkääjään avokentällä, jossa hyökkääjällä on enemmän tilaa väistää puolustajia. Kulmapuolustaja saattaa joskus olla myös viimeinen puolustaja ennen maaliviivaa, jolloin epäonnistunut taklaus merkitsee vastustajan maalia.
San Diego Chargersin sinipaitainen takapuolustaja Clinton Hart syyllistyy syötön vastaanoton häirintään ottaessaan kontaktia sisempään laitahyökkääjään, Tony Gonzalesiin, ennen kuin heitetty pallo on kiinniotettavissa.
Stina Virkkala

Stina Virkkala (s. 2000) on suomalainen jalkapalloilija, pelipaikaltaan puolustaja. Hän pelasi liigassa kaudella 2019 kuusi ottelua Oulu Nice Soccerin joukkueessa, jota hän edustaa myös kaudella 2022. Hän pelasi kausina 2019–2021 Ykköstä Rovaniemen Palloseuran joukkueessa.
Kvotatiivi

Kvotatiivi eli modus obliquus on joissain kielissä esiityvä epäsuora tapaluokka, modus. Suomen kielessä kvotatiivia ei esiinny, mutta esimerkiksi suomen lähisukukielissä virossa ja liivissä se on. Kvotatiivilla puhuja välittää kuulijalle kolmannelta taholta peräisin olevan sanoman. Kvotatiivin voi suomeksi ilmaista esimerkiksi kuulemma-sanalla.
Viron kieli

Viron kvotatiivi alkoi kehittyä vasta 400–500 vuotta sitten eriasuisena eri murrealueilla todennäköisesti saksan kielen konjunktiivin vaikutuksesta. Kvotatiivin tunnus on -vat, joka liitetään ma-infinitiivin vartaloon: ela/vat, ole/vat elanud, ela/nu/vat, ela/ta/vat. Esimerkiksi fraasin ta olevat voi suomentaa muotoon 'hän on kuulemma' ja fraasin ma lugevat muotoon 'kuulun lukevan', 'kuulemma luen', 'muka luen' tai 'luen'.
Kvotatiivi taipuu preesensissä ja preteritissä. Epäsuoraa puhetta eli kvotatiivia voidaan käyttää myös, kun ilmaistaan epäilyksiä sanotusta.
Kvitsøyn kirkko

| Kvitsøyn kirkko Kvitsøy kirke |
| --- | --- |
 Kirkko vuonna 2004.
Sijainti:  Kvitsøy, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1620
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kvitsøyn kirkko (norj. Kvitsøy kirke) on Kvitsøyn kunnassa Rogalandin läänissä Norjassa sijaitseva puinen pitkäkirkko vuodelta 1620.
Aiheesta muualla

Kuvia tai muita tiedostoja aiheesta Kvitsøyn kirkko Wikimedia Commonsissa
Klovni – kyllä nolottaa

| Klovni – kyllä nolottaa> Klovn: The Movie |
| --- | --- |

Ohjaaja:  Mikkel Nørgaard
Käsikirjoittaja:   Casper Christensen  Frank Hvam 
Tuottaja:  Louise Vesth
Säveltäjä:  Kristian Eidnes Andersen
Kuvaaja:  Jacob Banke Olesen
Leikkaaja:   Morten Egholm  Martin Schade 
Tuotantosuunnittelija:  Rasmus Thjellesen
Pääosat:   Frank Hvam  Casper Christensen  Mia Lyhne  Iben Hjejle 
Valmistustiedot
Valmistusmaa:   Tanska
Tuotantoyhtiö:  Zentropa Entertainments
Levittäjä:  Nordisk Film
Ensi-ilta:    16. joulukuuta 2010   17. kesäkuuta 2011 
Kesto:  94 min
Alkuperäiskieli:  tanska
Seuraaja:  Klovn forever
Aiheesta muualla
IMDb 
Elonet
AllMovie
Infobox OKNimi-testi OK: 
Klovni – kyllä nolottaa (tansk. Klovn: The Movie) on tanskalainen komediaelokuva, joka sai ensi-iltansa 16. joulukuuta 2010. Elokuvan on ohjannut Mikkel Nørgaard ja sen pääosassa näyttelevät Frank Hvam, Casper Christensen, Mia Lyhne ja Iben Hjejle. Elokuva on spin-off TV 2 Zulu -kanavan televisiosarjasta Kyllä nolottaa. Suomessa sarjaa on esittänyt YLE FST5.
Elokuvan näki vuoden 2010 aikana Tanskassa elokuvateattereissa 481 000 katsojaa, ja näin ollen Klovni oli vuoden 2010 katsotuin tanskalainen elokuva.
Elokuvan juliste joutui Suomessa sensuurin kohteeksi. Julistekuvassa näkyi osa näyttelijän sukuelimistä, mistä tuli valituksia Finnkinolle. Asia ratkaistiin laittamalla musta tarra sukupuolielimen päälle.
Näyttelijät

Frank Hvam
Casper Christensen
Marcuz Jess Petersen
Mia Lyhne
Iben Hjejle
Lars Hjortshøj
Tina Bilsbo
Mads Lisby
Anne Møen
Niels Weyde
Elsebeth Steentoft
Roger Kormind
Michael Carøe
Dya Josefine Hauch
Marie Mondrup
Näyttelijät > Vierailevat tähdet

Bent Fabricius-Bjerre
Jørgen Leth
Michael Meyerheim
Ole Michelsen
Mads Brügger
Mikael Bertelsen
Ib Michael
Niels Helveg Petersen
Medina
Thomas Helmig
Kvitsøyn majakka

| --- | --- |
Sijainti:  Kvitsøy Norja
| --- | --- |
Korkeus:  27  m 
Luokitus:  kulttuuriomaisuus 
| --- | --- |
Valmistunut:  1700 
Otettu käyttöön:  1829 
Automatisoitu:  1969 
| --- | --- |
Valon korkeus:  45,0  m 
Valonkanto:  34,3  km 
Valon ominaisuudet:  Fl(4) W 40s 
| --- | --- |
ARLHS:  NOR146 
Admiralty:  B3246 
NGA:  115-2108 
Norsk fyrliste:  102000 
muokkaa - muokkaa wikitekstiä - muokkaa Wikidataa
Kvitsøyn majakka (norj. Kvitsøy fyr) on Kvitsøyn kunnassa Rogalandin läänissä Norjassa sijaitseva majakka. Se perustettiin vuonna 1700 ja automatisoitiin sekä jätettiin miehittämättömäksi 1969.
Majakka on kuvattu Kvitsøyn kuntavaakunassa.
Aiheesta muualla

Kuvia tai muita tiedostoja aiheesta Kvitsøyn majakka Wikimedia Commonsissa
Sopiva nuori mies

| Sopiva nuori mies> A Suitable Boy.Alkuperäisteos |
| --- | --- |
Kirjailija:  Vikram Seth
Kieli:  englanti
Julkaistu:  1993
Sivumäärä:  1 349
Suomennos
Suomentaja:  Leena Tamminen
Kustantaja:  WSOY
Julkaistu:  1994
Ulkoasu:  sidottu
Sivumäärä:  1 271
ISBN:  951-0-21207-5
Löydä lisää kirjojaKirjallisuuden teemasivulta
Sopiva nuori mies (engl. A Suitable Boy) on intialaisen Vikram Sethin romaani vuodelta 1993. Teoksen päähenkilö on kapinallinen tytär Lata, jolle äiti etsii aviomiestä. Teos päättyy vuoteen 1952. Se kertoo Intian perinteistä ja maan poliittisista ja uskonnollisista myllerryksistä itsenäistymisen vanavedessä. Romaani sisältää kokonaiset 591 552 sanaa ja on näin ollen 13. pisin romaani[lähde? ]. Seth on suunnittelemassa teokselle jatko-osaa Sopiva nuori nainen, jonka ilmestymisajankohdaksi hän on ajatellut vuotta 2013. päivitettävä
Königsallee

Königsalleen kanava lokakuussa 2004.
Königsallee on bulevardi saksalaisessa Düsseldorfin kaupungissa. Se on kaupungin huomattavimpia ja tunnetuimpia katuja. Sen on suunnitellut Caspar Anton Huschberger vuonna 1802, jolloin aluetta uudistettiin, ja se saatiin valmiiksi vuonna 1804.
Useiden eksklusiivisten liikkeidenselvennä reunustamaa bulevardia halkoo 31 metriä leveä ja viisi metriä syvä kanava, johon vesi tulee Reinin sivujoesta Düsselistä. Kanavan ylittää kaksi puista siltaa.
Maisema-arkkitehti Maximilian Friedrich Weyhen ehdotuksesta bulevardia koristamaan istutettiin puita ja bulevardille annettiin nimi Kastanienallee. Vuonna 1848 tapahtuneen onnettomuuden jälkeen, jossa Preussin kuningasta Fredrik Vilhelm IV:tä heitettiin hevosenlannalla, katu nimettiin hyväntahdon eleenä nykyiselle nimelleen.[lähde? ]
Aiheesta muualla

Kuvia tai muita tiedostoja aiheesta Königsallee Wikimedia Commonsissa
Kuivuulampi (Karstula)

| Kuivuulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°48′59″N, 25°10′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskujoki:  suo-oja 
Järvinumero:  14.682.1.010
Mittaustietoja
Pinnankorkeus:  200,4 m  
Pituus:  560 m  
Leveys:  150 m  
Rantaviiva:  1,218 km  
Pinta-ala:  3,12 ha  
Tilavuus:  0.000083 km³ 
Keskisyvyys:  2,67 m  
Suurin syvyys:  5,6 m  
Saaria:  ei saaria 
 fiKuivuulampi 
Kuivuulampi  on Keski-Suomessa Karstulassa  Sapra-ahon lähellä sijaitseva lampi.
Maantietoa

Lampi on 560 metriä pitkä, 150 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 83 300 kuutiometriä. Sen keskisyvyys on 2,7 metriä ja suurin syvyys on 5,6 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Vuosjoen valuma-alueeseen (14.682) se kuuluu. Lammen vedenpinnan korkeus on 200,4 metriä mpy.
Sopita Tanasan

| Mitalit> Maa:   Thaimaa.Naisten painonnosto. Olympialaiset  | Mitalit> Maa:   Thaimaa.Naisten painonnosto. Olympialaiset  | Mitalit> Maa:   Thaimaa.Naisten painonnosto. Olympialaiset  | Maa:   Thaimaa> Naisten painonnosto. |
| --- | --- | --- | --- |
|  Kultaa | Rio de Janeiro 2016 | 48 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2017 | 53 kg |  |
|  Hopeaa | Wrocław 2013 | 53 kg |  |
Sopita Tanasan (s. 23. joulukuuta 1994) on thaimaalainen painonnostaja. Hän voitti Rio de Janeiron olympialaisissa 2016 kultaa alle 48-kiloisten sarjassa yhteistuloksella 200 kg. Hänen tuloksensa tempauksessa oli 92 kg ja työnnössä 108 kg. MM-kilpailuissa hän voitti kultaa alle 53-kiloisten sarjassa vuonna 2017 yhteistuloksella 210 kg (96 kg + 114 kg). Hän saavutti MM-kilpailuissa hopeaa vuonna 2013 sekä sijoittui neljänneksi vuosina 2014 ja 2015.
Stine Bosse

Stine Bosse vuonna 2019.
Stine Bosse (s. 1960) on pohjoismaisen vakuutuskonserni TrygVesta A/S:n pääjohtaja. Koulutukseltaan hän on oikeustieteen kandidaatti. Bosse on muun muassa Nordean hallituksen jäsen sekä hallituksen puheenjohtaja Tanskan vakuutusyhdistyksessä ja kehitysmaiden lasten hyvinvointia edistävässä sponsorointijärjestössä BØRNEfondenissa. 2000-luvulla Bosse oli jäsenenä hyvinvointitoimikunnassa,  jonka Tanskan hallitus asetti pohtimaan hyvinvointiyhteiskunnan tulevaisuutta.
Stuartin valtatie

Stuartin valtatie Australian kartalla
Kenguruista varoittava liikennemerkki Stuartin valtatiellä
Stuartin valtatie eli Australian valtatie 87 on yksi Australian valtaväylistä. Siitä käytetään usein nimeä ”The Track” (suom. ura, polku, rata). Tie on nimetty John McDouall Stuartin mukaan. Hän oli ensimmäinen eurooppalainen, joka kulki Australian halki etelästä pohjoiseen, ja suurelta osaltaan tie seuraa hänen käyttämäänsä reittiä. Tien reitti sovittiin tarkasti vasta 1980-luvun puolivälissä.
Stuartin valtatie on noin 2 700 kilometriä pitkä ja se yhdistää Adelaiden ja Port Augustan Australian mantereen halki Darwiniin pohjois-Australiassa. Tien varrella sijaitsee Alice Springs. Kaupunkien ulkopuolella tiellä ei yleensä ole nopeusrajoituksia, vaan tien käyttäjien odotetaan sovittavan ajonopeutensa sääolosuhteiden mukaan. Tiellä on ajettu muun muassa Australian kanuunankuularalli. Toinen Australian keskiosissa kulkeva reitti on niin sanottu Outback Highway.
Kirkkonummen Perussuomalaiset

Kirkkonummen Perussuomalaiset ry (KirPeä) on Uudenmaan vaalipiirissä toimiva Perussuomalaisten paikallisyhdistys. Yhdistyksen puheenjohtajana vuodesta 2023 lähtien on toiminut Jani Kähkönen.
Taustaa

Kirkkonummen Perussuomalaiset ry perustettiin huhtikuussa 2008. Perustajajäseniä olivat Oskar Salakari, Simo Grönroos, Ville Salmela ja Viljo Savolainen. Paikalla perustamistilaisuudessa olivat myös Perussuomalaisten silloinen puheenjohtaja Timo Soini ja kansanedustaja Pietari Jääskeläinen. Yhdistys tunnetaan paikallisesti tuttavallisemmin lyhenteellä KirPeä (Kirkkonummen Perussuomalaisten ääni).
Yhdistyksessä on noin 30 jäsentä; hallituksessa jäseniä vuonna 2023 on puheenjohtajan lisäksi kuusi henkilöä henkilökohtaisine varajäsenineen.
Valtuustoryhmä

Vuoden 2021 kuntavaaleissa Kirkkonummen perussuomalaisista valittiin kunnanvaltuustoon 7 henkilöä, mutta loikkausten seurauksena valtuustoryhmässä toimivat seuraavat henkilöt kaudella 2021–2025:
Riikka Purra
Piia Aallonharja (valtuustoryhmän pj)
Anneli Granström (valtuustoryhmän siht)
Johanna Järvinen (valtuustoryhmän varapj 2021-2024, muuttanut paikkakunnalta)
Ville Salminen (valtuustoryhmän varapj 2024-)
Arttu Lankinen (valtuutettu 2024-)
Jani Kähkönen (valtuutettu 2024-)
Leena Salomaa (varavaltuutettu)
Heinz Bäckström (varavaltuutettu 2024-)
Toni Lehtinen (varavaltuutettu 2024-)
Vaalituloksia

Kunnallisvaaleissa 2012 KirPeä sai Kirkkonummella 10,0 % annetuista äänistä, eli 1 671 annettua ääntä. Kuntavaaleissa 2017 KirPeä sai 7,8 % äänistä eli 1 403 ääntä. Eduskuntavaaleissa 2019 Riikka Purra valittiin Kirkkonummen Perussuomalaisten ensimmäiseksi kansanedustajaksi. Kuntavaaleissa 2021 KirPeä sai 13,1 % kannatuksen eli 2 366 ääntä ja seitsemän valtuutettua. Aluevaaleissa 2022 Riikka Purra valittiin aluevaltuutetuksi ja Arttu Lankinen ja Piia Aallonharja varavaltuutetuiksi. Eduskuntavaaleissa 2023 Riikka Purra valittiin kansanedustajaksi koko Uudenmaan äänikuningattarena ja hänet valittiin myös hallituksen 2023-2027 Orpon hallituksen valtiovarainministeriksi.
Aiheesta muualla

Kirkkonummen Perussuomalaisten verkkosivut
Uudenmaan piirin verkkosivut
Soli Deo Gloria

| Soli Deo Gloria Christianus-kuoro |
| --- | --- | --- |

Studioalbumin tiedot
 Äänitetty : 2002
 Julkaistu: 2002
 Formaatti: CD-levy
 Tyylilaji: hengellinen musiikki
 Kesto: 42.06
 Levy-yhtiö: Prisma
Christianus-kuoro muut julkaisut
| Christianus-kuoro 1988 | Soli Deo Gloria 2002 | Paavo Virtasen kauneimmat laulut 2007 |
Soli Deo Gloria on vuonna 2002 julkaistu Christianus-kuoron studiolevy.
Kappaleet

Armo teille ja rauha (Ef.1) – 3.15
Laulakaa Herran kunniaa – 1.40
Joka Korkeimman suojassa istuu – 2.32
Kun katselen Sun taivastas (Ps.8) – 2.40
Herra, sulle kiitos soi – 1.15
Ps. 23 – 3.05
Sinulle kiitos – 2.06
Jeesuksesta laulan – 1.45
Kanteleeni – 1.57
Kiittäkää ja julistakaa (Ps.105) – 1.22
Me palvomme ikuista Jumalaa – 1.45
Koko luomakunta nyt laulaa – 1.46
Soli Deo Gloria – 5.08
Ettekö näe (1.Kor.3:16) – 3.49
Jumala ole mulle armollinen – 1.48
Niin kuin peura halajaa (Ps.42) – 4.08
Herran siunaus – 1.28
Stelvio (juusto)

Siivu Stelvio-juustoa.
Stelvio tai Stilfser on italialainen Etelä-Tirolin alueelta peräisin oleva lehmänmaitojuusto.
Stelvio on saanut nimensä Italian Etelä-Tirolissa sijaitsevan Stelvion kunnan mukaan. Juustoa kutsutaan myös kunnan saksankielisen nimen Stilfs mukaan Stilfseriksi. Juuston tuotantoalue kattaa Venostan, Burgraviaton, Salto­-Sciliarin, Pusterian ja Isarcon laaksot, sekä Bolzanon kunnan alueen.
Juuston nykyisellä tuotantoalueella on valmistettu juustoa jo pitkään. Osa paikallisista maksoi veronsa juustona jo 1200-luvulla. Nimellä Stelvio juustoa alettiin valmistaa kuitenkin vasta vuonna 1914 Stelviossa sijainneella meijerillä. Juustolla on ollut Euroopan unionin nimisuojajärjestelmän mukainen suojattu alkuperänimitys vuodesta 2007 lähtien.
Stelvio-juuston valmistamiseen voidaan käyttää täysmaitoa tai osittain kuorittua maitoa. Käytettävä maito pastöroidaan ja siihen lisätään hapate. Juustomassa alkaa muodostua juoksutteen lisäämisen jälkeen. Juustomassa pilkotaan, kuumennetaan 36–40 °C lämpötilaan ja lopuksi puristetaan. Työvaiheiden jälkeen juusto kypsyy vähintään 60 päivää, jonka aikana juustoja valellaan suolaliuoksella. Liuos sisältää Arthobacterium ja Brevibacterium-bakteerikantoja.
Bakteerit ja lopulta myös home antavat ajan kanssa juuston kuorelle punertavan värin ja juustolle ominaisen maun. Juuston sisältö on vaalean keltaista. Valmiit juustot ovat painoltaan 8-10 kiloa. Juustoa käytetään tavallisena pöytäjuustona, tai esimerkiksi paikallisten ruokalajien ainesosana.
Sound Pack

Sound Pack voi tarkoittaa:
Sound Pack (Dingo), Dingon albumi
Sound Pack (Klamydia), Klamydian albumi
Sound Pack (Viikate), Viikatteen albumi
Sound Pack (Yö), Yön albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sound Pack”, voi hakea sivunnimihaulla, laajalla sivunnimihaulla tai tekstihaulla.
Knnillssonn

| Knnillssonn Harry Nilsson |
| --- | --- | --- |

LP-levyn kansikuva.
Studioalbumin tiedot
 Äänitetty : Audio International,   Lontoo
 Julkaistu: 1977
 Formaatti: LP-levy
 Tuottaja(t): Harry Nilsson   Robin Geoffrey Cable
 Tyylilaji: laulaja-lauluntekijä   viihdemusiikki
 Kesto: 36.23
 Levy-yhtiö: RCA Records
Listasijoitukset
  Yhdysvallat #108
Harry Nilssonin muut julkaisut
| That's The Way It Is 1976 | Knnillssonn 1977 | Early Tymes 1977 |
Knnillssonn on yhdysvaltalaisen laulaja-lauluntekijä Harry Nilssonin vuonna 1977 RCA Recordsin Victor-levymerkillä ilmestynyt studioalbumi. Tätä ennen Nilsson oli jo ehtinyt tehdä 15 pitkäsoittolevyä.
Knnillssonn-albumin ovat tuottaneet Nilsson ja Robin Geoffrey Cable ja se on Nilsson House 
-tuotantoa.  Cable on myös äänittänyt levyn Lontoossa
Audio International -studiossa. Miksaus on tehty samassa kaupungissa Air-studioilla.
Sovitukset ovat Mike McNaughtin tekemiä. Mukana on hyvin esillä oleva jousiorkesteri ja sävelmät ovat persoonallista nilssonmaista viihdemusiikkia, "kultaista siirappia", ja soitinvalikoimasta puuttuu esimerkiksi sähkökitara. Nilsson itse on "loistava, omaperäinen laulaja ja todellinen tulkitsija".
Kappaleella "Perfect Day" vierailee erityisenä "mysteerilaulajana" Mara Gibb. Kiitoksissa on mainittu Terry Oates, Ray Cooper, Colin Bennett ja St. Paulin katedraalin poikakuoro, St. Paul's Cathedral Boys Choir, joka on mukana ainakin päätöskappaleessa.
A&R-koordinoijana on toiminut Marge Meoli ja valokuvat on ottanut Ron Slenzak. Nilssonin kaksoisvalotettuihin kasvokuviin liittyy selite: "You see yourself as I really am." Kahtenanäkemisen idea sisältyy myös albumin nimeen.
Albumin ja grafiikan on suunnitellut Tim Bryant Gribbitt-yhtiöstä ja kannen Klaus Voormann. Taiteellisena johtajana on toiminut Acy Lehman.
Euroopassa LP-levyjä on valmistanut Hampurissa toiminut RCA Schallplatten GmbH.
Kappaleet

Kaikki kappaleet ovat Harry Nilssonin säveltämiä ja sanoittamia. Kustannusoikeudet omistaa Golden Syrup Music / Eaton Music Ltd. Kappaleiden sanat on painettu avautuvan levykansion sisäpuolelle.
"All I Think About Is You" – 4:05
"I Never Thought I'd Be This Lonely" – 5:06
"Who Done It?" – 5:19
"Lean on Me" – 2:15
"Goin' Down" – 3:11
"Old Bones" – 3:00
"Sweet Surrender" – 4:10
"A Blanket for a Sail" – 2:34
"Laughin' Man" – 2:56
"Perfect Day" – 3:47
Lähteet ja viitteet

Harry Nilsson LP Knnillssonn (RCA Victor PL 12276, 1977)
1 2  Olli-Matti Oinonen: Levyarvostelu. MUSA, 1977, 6. vsk, nro 9, s. 46-47.  Hyvinkää:  Musa-Kustannus.
Kulmaviivoitin (tähdistö)

| Kulmaviivoitin |
| --- | --- |

Latinankielinen nimi:  Norma
Lyhenne:  Nor
Genetiivi:  Normae
Rektaskensio:  16h
Deklinaatio:  -50°
Ala taivaasta:  165 neliöastetta
Tähtien määrä (magnitudi < 3):  0
Kirkkain tähti:  Gamma Normae (4 mag.)
Meteoriparvet:  Gamma Normidit
Naapuri- tähdistöt:  Skorpioni  Susi  Harppi  Etelän kolmio  Alttari
 Näkyy leveysasteiden +30° ja −90° välillä 
Kulmaviivoitin eli Kulmaviivain eli Viivoitin (Norma, Normae, Nor) on eteläisellä tähtitaivaalla sijaitseva Suomessa näkymätön pieni himmeä tähdistö. Se sijaitsee Skorpionin tähdistön lähellä. Tähdistöllä on myös muita mittaamiseen liittyviä nimiä kuten Taso, Suorakulma jne. Tähdistöä on ennen 1700-luvun puolivälissä tapahtunutta nimeämistä kutsuttu muun muassa Etelän kolmioksi (ei sama kuin nykyinen Etelän kolmio) ja Euklideen neliöksi.
Tähdistön kirkkaat α ja β ovat siirtyneet Skorpionin tähdiksi N ja H.[lähde? ]  Tähdistön nimesi ranskalainen tähtitieteilijä Nicolas Louis de Lacaille oleskellessaan Hyväntoivonniemellä 1751–1752. μ Nor (Myy Normae) on luultavasti Alfa Cygni -tyypin muuttuja, jonka kirkkaus on 4,87–4,98 ja se on spektrityyppiä O9.7 Iab.
Tähdistön kirkkaimman tähden γ2 Normaen (Gamma 2 Normaen), magnitudi on vain 4,0.
Tietoja Kulmaviivoittimen tähdistöstä

näkyy leveysasteilla +30° – -90°
deklinaatio: -52.01°
ala 165 neliöastetta, järjestyksessä 74:s
Kulmaviivoittimen tähdistön tähtiä

Tähtiä Bayerin nimillä:
Tähtiä Flamsteedin nimillä:
| --- | --- |
Tähdet:  γ2 Nor, ε Nor, ι1 Nor, η Nor, δ Nor, μ Nor, κ Nor, γ1 Nor, θ Nor, λ Nor, ι2 Nor, ζ Nor, 39 Nor, R Nor, S Nor
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Norma (constellation)
Käännös suomeksi
Sopo Khalvaši

Sopo Khalvaši esittämässä ”Visionary Dream” -kappaletta euroviisuissa 2007.
Sopo Khalvaši (georg. სოფო ხალვაში, usein Sopho Khalvashi, s. 31. toukokuuta 1986) on georgialainen laulaja. Hän edusti Georgiaa vuoden 2007 Eurovision laulukilpailussa Helsingissä kappaleella ”Visionary Dream”. Khalvaši sai 97 pistettä ja sijoittui 12:nneksi. Osallistuminen oli maan ensimmäinen.
Eurovision kilpailun aikaan Khalvaši opiskeli Batumin musiikkikoulussa Adžariassa pianon ja oboen soittoa. Vuonna 2004 hän voitti nuorten laulajien ”Nutsa’s School” -kilpailun ja vuonna 2006 hän osallistui New Wave -laulukilpailuun Latvian Jūrmalassa sijoittuen kolmanneksi. Georgian euroviisukarsinnassa helmikuussa 2007 Khalvaši lauloi viisi kappaletta, joista ”Visionary Dream” (karsintojen aikaan nimellä ”My Story”) voitti 51 prosentin ääniosuudella.